钦定古今图书集成/历象汇编/乾象典/第070卷 > 《贵州志书》 > 《密云不雨》
## 钦定古今图书集成/历象汇编/乾象典/第070卷 > 《贵州志书》 > 《密云不雨》

王弼云：“凡云雨者，阴气布于上，而阳薄之，不得通，则
蒸而为雨。”明曰：“此说未穷其理，何者？夫阴阳二气，生
于黄泉，氤氲交结，出地为云。二气力均，则能为雨。或
阴气少而阳气多，或阴气多而阳气少，皆不能为雨
也。”《小畜》“不雨者，阴气少也☴☰。”〈干下巽上小畜〉《小过》不雨者，
阳气少也☳☶。〈艮下震上小过〉《小畜》上九，“既雨既处”者，阳极
则阴也。故《礼记》孔子曰：“天作时雨，山川出云。”云也者，
非一气能生者也。譬之于炊，或有水而无火，有火而
无水，皆不能生气，必须水火备而后气生。气生本于
釜中，非结成于甑上也。由此而论，云必结于地中，阴
阳相将而出。若阴先而阳后，尚不能为云，岂能为雨
乎？